ધરૂ ૧૨થી ૧૪ દિવસનું થાય ત્યારબાદ પાતળી લોખંડની પ્લેટ કે પાવડા વડે ધરૂ ઉખાડીને ઓટોમેટીક પેડી ટ્રાસપ્લાન્ટર મશીન દ્વારા ડાંગરના ધરૂવાડિયાની રોપણી કરી હતી. જેથી ધરૂની રોપણી એક સરખાં અંતરે થાય છે, તેમજ ૧૨થી ૧૪ દિવસનું ધરૂ રોપ્યું હોવાથી નિંદામણ ઓછું આવે છે. આમ એસ.આર.આઇ પદ્ધતિથી બિયારણ અને નિંદામણનો ખર્ચ ઘટે છે. જ્ઞાન અને વિજ્ઞાનના સમન્વયથી ખેતી કરવામાં આવે તો જ આવક સારી મળી શકે છે.’ યાંત્રીકરણથી ડાંગરની સફળ ખેતી માટે કનુભાઇ પટેલને સરદાર પટેલ એવોર્ડ, મહેન્દ્રા સમૃદ્ધિ એવોર્ડ મળ્યો છે. અન્ય ખેડૂતોએ પણ આ પદ્વતિથી પ્રેરણા લઇને નુકસાનને અલવીદા કરી નફો રળવાનું શરૂ કરવું જોઇએ.